Tévé waloncåzante

Li tévé waloncåzante (pacô spotêye Youtube-RTW), c' est ene tchinne di videyos, pår e walon, eplaideye so Youtube. 

L' idêye a stî enondêye pa Pablo Sarachaga e 2007.

Li mwaisse adierceu del tchinne, c' est Lucyin Mahin.

 Contnou 
Gn a des rapoirtaedjes la ki les djins cåzèt e walon, int di zels des respondas di waloneus udon d' ôtes walon-cåzants.

Gn a eto des tchansons e walon.
Ons î trouve eto des rapoirtaedjes foû payis, aprume e Marok. Adon, si djins n' cåznut nén walon, i sont, soeye-t i sortitrés, soeye-t i doblés avou on djåzaedje e walon.

Les muzikes di fond provnèt sovint des tchansons da Urinda Hernandez (li feme da Yves Paquet) oubén del plake Emacralaedje prodûte pa Pierre Otjacques et l' Rantoele.

 Sortitraedjes 
Les cåzaedjes e walon sont sovint sortitrés e rfondou, do moens les passaedjes ene miete målåjhey a comprinde, ou wice ki l' cåzeu eploye des ratourneures coinreces. Si l' cåzaedje rishonne foirt å francès, on nel mete nén e sortite.
Des côps k' i gn a, li tecse est åjhey a trover e sistinme Feller (metant il est ddja sol videyo), et s' est i leyî insi.

 Imådjete 
L' imådjete del tévé walon-cåzante est fwaite avou les letes MTV (Mahin TV). Ele n' est nén metowe so totes les videyos.

 Sacwants videyos 
 Sicoles di walon : emission prezintêye pa Souzane Mahin, avou s' pa, Lucyin Mahin, dirî eyet come foû-vwès nouv côps so dijh.
 Responda di waloneus : Joseph Docquier, Lucien Gaspar, Serge Fontinne, Emile Sullon ou ds ôtes waloncåzants (on bankî filozofe)
 Respondas di temoens diyalectolodjikes, a pårti di vîs eredjistrumints odio.
 Tchansons e walon : Li ptit banc, L'Auvergnat rimetou e walon, Li walone tchanson di m' payis, Li nute di may… (Loukîz tocial)
 Grands rapoirtaedjes : Voyaedjes e l' Almagne avou Manfred Lejoly, rapoirtaedjes å Marok avou Lucyin Mahin.
 Etrevéns a vey avou l' langue walone : prezintaedje di lives, messe e walon, sicole di walon, cåzaedjes avou ls efants, rime-rames d' efant, rapoirtaedjes sol fiesse ås lingaedjes walons.
 Teyåte e walon : do Christian Derycke, come On dit k' les manaedjes ni vont pus, mins eto des pîces avanciveuses, come Antigone, redjårbé da Jean Anouilh
 Rilidjon: ene messe e walon a Bastogne, vizite di l' eglijhe di Bhô, messe di Noyé a Transene.

 Kékes advizes di rwaitants 
Vos tchants d' Noyé, c' est sins parèy ! A rschoûter voltî.Foirt bén di todi mete les scrijhaedjes po-z aidî a comprinde les paroles dés tchants.Dji vs fwai complimint.Jean-Pol Pirson.

 Adresse del tchinne
 Pådjes rashonnant les videyos del tévé waloncåzante, pa tinme 
 Pådje di grands rapoirtaedjes
 Pådje di tchansons
 Pådje di raploûs ås waloneus
 Pådje des respondas d' waloneus
 Sicoles di walon pa des videyos

Categoreye:Waibes e walon
Categoreye:Videyos e walon